М И Н И С Т Е Р С Т В О  Н А  В Ъ Т Р Е Ш Н И Т Е  Р А Б О Т И
ОБЛАСТНА ДИРЕКЦИЯ НА МВР – БУРГАС
О Б Я В А
Областна дирекция на Министерство на вътрешните работи Бургас съобщава, че със заповед №8121з-1367/18.08.2026г. на министъра на вътрешните работи и на основание чл. 2, ал. 2 от Наредба №7/14.11.1997г. за продажба на движими вещи - частна държавна собственост, организира втори търг с явно наддаване за продажба на употребявани извънщатни моторни превозни средства (МПС) – частна държавна собственост предоставени за управление на ОДМВР-Бургас.

Търгът ще се проведе в административната сградата на ОДМВР-Бургас, ул. „Христо Ботев” №46 (зала Малък клуб) на 30.09.2026г. от 10:00 часа.

Техниката ще бъде изложена за оглед в авторемонтна работилница „Капче“, гр. Бургас от 10:00 до 16:00 часа, за времето от 14.09.2026г. до 16.09.2026г. (включително). 

Желаещите да участват в търга следва да подадат заявление за участие (по образец) в деловодството на ОДМВР-Бургас най-късно до 16:00 часа на 21.09.2026г., като приложат оригинален документ за внесен депозит за веща/вещите, декларация за свързани лица (по образец) и декларация за съгласие за обработка на лични данни (по образец).

За участие в търга, участниците следва да внесат депозит в размер на 10% от определената първоначална цена за втори търг, за всяка от вещите, за които ще участват. Депозитната вноска да се внесе по набирателна банкова сметка на ОДМВР Бургас, BG42STSA93003303576155 Банка ДСК - клон Бургас. В платежното нареждане да бъдат изписани позицията и веща, за които се внася депозита.

Всеки кандидат участва в търга лично или чрез упълномощено лице. В случай на участие в търга на упълномощено лице, същото следва да представи нотариално заверено пълномощно, доказващо представителната му власт.

Всички разходи по прехвърлянето на собствеността, както и по вдигане на техниката са за сметка на купувача.

На неспечелилите търга участници, внесеният депозит се връща по посочена от участника банкова сметка. 

Копие от заповедта, списъка на техниката със съответните тръжни цени, както и комплект от необходимите образци на документи за участие в търга са достъпни в сградата на ОДМВР-Бургас, на адрес: ул. „Христо Ботев“ №46 и в авторемонтна работилница „Капче“.

За справки: тел. 056/856453, 056/856102.
